I46 
Li produme fu mut allassé, 
Kar mut aveit le jur erré. 
Sun lit comanda apariler, 
Kar mester ad reposer. 
La femme fu mult esbaie 
Ke conseiler ne se sout mie; 
E la mere se purpensat 
Cum cuintement le en jeterat. 
„Bun Deu, tet ele; ‚le ssjoriuis, 
Ke est venuz le velus? 
Ke ne le fetes apariler? 
Mustrum li, einz ke il aut cucher! 
Ja dit tu ke il le vereit 
Si tost cum il a l’us entreit." 
La veille curut aporter 
Un blaunc lincel cum pur mester, 
La une de corneres leva 
E le autre a sa fille bailla. 
'Taunt le unt devaunt li tendu 
Ke li lecheres se en est issu." 
„De un autre", dist il, ,,0i cunter 
Ki en oreisuns s'en voleit aler, 
E sa muliere ke il [out] mut chere 
Lessat en la garde sa mere. 
iceste tost un hume amat 
E [a] sa mere le mustrat. 
La mere pas ne le veiat, 
Mes bonement lui ottreiat. 
Un jur li juvencel maunderent 
E un beu diner apresterent; 
Dedurent sei privement 
De bon vin cler e piment. 
Atant este vus le seignur! 
A lhus apelle, ore ant poür. 
La veile pas ne se ubliat: 
Derere le us mist le vassal, 
Nue espei li bailla, 
En haut tenir li comanda 
E li dit ke mot ne sunast, 
Si li sires li resunat, 
Mes il fet itel semblaunt 
Cum si il out poür mult graunt. 
E puis lesent entrer le seignur. 
Cum il entrat, vi(n)t le lecheür, 
Demaundat a li: ,, Ke este vus la?" 
E cil nul mot ne li suna. 
»sire", dit la veille, „‚oez: 
Je le vus dirrai suef parler: 
Deus homes vindrent curant 
E cesti devant eus chascaunt. 
Tut le voleint detrencher: 
Nus le lessames cein entrer; 
Par taunt tenimes sa vie. 
Si co ne fust, il ne ust mie. 
Kaunt il wus oi, sailli sius, 
Ses enemis quida de vus." 
E li produme se fist mult leé 
Ke sa vie aveit gardee. 
„Venez, beu sire", dist il, „avant! 
Mar ne eiez poür tant ne quant." 
Ensemble burent e mangerent, 
Au seir aler le lesserent." 
,Beu pere", dist il, ,,ore avant: 
De femmes ne lessez uncore ataunt." 
„Li sires en sun bosioin alat 
E dist ke mult i demurra. 
La dame maunde sun ami, 
Baigner le vout, puis esbanir. 
A sa veisine envea, 
Sa cuve a baigner apromta. 
En le ele de la meisun le baina, 
Le us de la sale ben ferma. 
Li sires fu cuntremaundé, 
A l'oustel tost est repeiré. 
Il hurte a le us, haut ad crié. 
La cuve unt il tost reversé, 
Li chapelein desuz muséé; 
Le us unt overt, e entre einz 
Li sire out estraunge genz. 
La quisine fet haster, 
Ore endreites vout manger. 
Il unt lavé e sunt asis, 
Mult ben fet servir ses amis. 
Ataunt i vint une meschine, 
Devaunt la dame sei encline: 
,Munseignur vint ore a l’ostel, 
Sun bain comaunda aprester; 
Pur sa cuve sui venue. 
Plest vus ke jeo hors la remue?" 
Dist la dame: ,,Nu freez, 
Ja la mein ne i meterez; 
Va ten tost, jeo le enverai 
Si tost cum fere le porai." 
Cele se turne, a l'ostel vient. 
Sa dame lui maunde: „Ne le as tu nient? 
Arere cur, si tu ne le as! 
Jeo memes vendrai pur pas." 
Cele returne, tauntost curut. 
Li syre demaunde quei ele ust: 
„Rendez li tost, ne le retenez!" 
La dame fu mult esmaiez: 
„Ca vien", dist ele, „od mei parlez, 
E je te dirai ke en friez: 
Are t'ent va tant tost curaunt, 
Ta dame di ke jeo li maunt 
Ke ja ne m'urge, a Deu ne place, 
Desque el bosoin de dame sace." 
Kaunt sa veisine oi le aveit, 
Dunc purpense [sei] mult estreit: 
En sa quisine tost ala, 
La mesun pus aluma, 
Le uches mult haut ad fet lever 
Pur la dame desencumbrer. 
Le cri i vint, il levent sus 
Tom 
.OXLINS 
